b'\n_START_ARTICLE_\nRodnost populacije\n_START_PARAGRAPH_\nRodnost populacije je pove\xc4\x8danje osebkov populacije zaradi razmno\xc5\xbeevanja organizmov, s pogojem ustreznega \xc5\xbeivljenjskega okolja. Odvisna je od \xc5\xa1tevila osebkov, ki se razmno\xc5\xbeujejo, \xc5\xa1tevila potomcev in ostalih, predvsem ekolo\xc5\xa1kih dejavnikov. Rodnost populacije rastlin ali \xc5\xbeivali je pogosto te\xc5\xbeko oceniti, predvsem zaradi velike gibljivosti \xc5\xbeivali, ali pa zaradi te\xc5\xbeavnega lo\xc4\x8devanja potomstva vegetativno se razmno\xc5\xbeujo\xc4\x8dih rastlin._NEWLINE_Pri \xc5\xbeivalih se rodnost populacije obi\xc4\x8dajno dolo\xc4\x8da na podlagi t. i. koeficienta rodnosti populacije, ki je ve\xc4\x8dinoma odvisen od povpre\xc4\x8dne starosti samic posamezne vrste. Koeficient dolo\xc4\x8da \xc5\xa1tevilo potomcev, ki jih povr\xc5\xbee, ali \xc5\xa1tevila jaj\xc4\x8dec, ki jih izle\xc5\xbee samica dolo\xc4\x8dene starosti._NEWLINE_Najpreprostej\xc5\xa1i kazalec rodnosti populacije je \xc5\xa1tevilo potomcev enega osebka (samice) v definirani enoti \xc4\x8dasa. Potencialna rodnost populacije je najve\xc4\x8dje, teoreti\xc4\x8dno izra\xc4\x8dunano \xc5\xa1tevilo potomcev posamezne populacije, \xc4\x8de ta v najve\xc4\x8dji mo\xc5\xbeni meri izrabi vse dane pogoje, kot npr. plodnost odraslih osebkov (pri predpostavki, da vsi potomci pre\xc5\xbeivijo) do odraslosti. Potencialna rodnost v naravi ni mo\xc5\xbena, ker nanjo vpliva veliko \xc5\xa1tevilo zunanjih dejavnikov, v prete\xc5\xbeni meri okoljskih. Tak\xc5\xa1ni neugodni dejavniki so npr. omejenost bivalnega prostora (skrivali\xc5\xa1\xc4\x8d pred sovra\xc5\xbeniki), koli\xc4\x8dine razpolo\xc5\xbeljive hrane ali neugodnih vremenskih razmer (poplave) ... Lahko je to konkurenca drugih (tudi sorodnih) vrst, ogro\xc5\xbeanje zaradi zajedalcev in bolezni (katerih pogostnost vedno nastopa progresivno s \xc5\xa1tevilom biolo\xc5\xa1kih primerkov na enoto razpolo\xc5\xbeljivega bivalnega prostora) ..._NEWLINE_Dejanska rodnost je tudi ekolo\xc5\xa1ka rodnost populacije. Ve\xc4\x8dinoma predstavlja dovolj realne izra\xc4\x8dune in predvidevanja za ocenitev trenutne populacije in napovedi prihodnosti posameznih, predvsem \xc5\xbee sedaj ogro\xc5\xbeenih vrst.'